Downloaded from YTS.MX
Cape Cod Új-Anglia nyári játszótere.
De a tengerpart mellett az egyre nagyobb számban érkező fehér cápák
Official YIFY movies site: YTS.MX
eddig még soha nem látott módon vadásznak.
Cape Cod partjainál feltehetően egy cápatámadás történt.
Egy strandolót sürgősen kórházba szállítottak.
Az új tudományos ismeretek és megdöbbentő felfedezések segítségével...
Csodálatos, milyen gyorsan mozognak ezek az állatok.
...a tudósok meg akarják jósolni a cápák viselkedését...
Szó szerint hat méterre a partvonaltól jelöltem meg fehér cápákat.
...az emberek biztonsága érdekében.
Cape Cod az Egyesült Államok északkeleti sarkában,
Massachusetts partja mentén húzódik. Területét tengerparti városok tarkítják.
A nyár a turisták és a cápák számára is egyaránt csúcsidőszaknak számít.
A fehér cápák ilyenkor idevándorolnak, hogy minél több fókát vadásszanak le...
a városok és tengerpartok mentén.
Úgy tízévenként öt támadás halálos, ezért fontos tudni,
hogy mikor biztonságos a vízbe menni.
Sok fehér cápa jön vissza ide.
És itt van a fókapopuláció is, ami helyreállt, de van egy kis probléma.
Az emberi tevékenységekkel is számolnunk kell.
Szülőként nem szívesen engedem a lányomat derék feletti vízbe,
mert elég nagy esély van arra, hogy fehér cápák is vannak ott.
A cápatámadások esélyének lecsökkentésére Greg Skomal és Megan Winton,
az atlanti-óceáni fehér cápák védelmével foglalkozó tudósok,
kiszámíthatóbbá szeretnék tenni a cápák viselkedési mintáját.
Szeretnénk minél jobb tanácsot adni a közbiztonságiaknak, a strandolóknak...
HALBIOLÓGUS
...és a lakosságnak arról, hogy ezek az állatok várhatóan hol lesznek,
valamint mikor és hol fognak fókára vadászni.
Hogy meghatározzák, mikor és hol bukkanhat fel egy fehér cápa, megjelölik,
lekövetik és felveszik őket az egész félsziget területén.
Az egyik legnagyobb kérdés,
amire 2014 óta keressük a választ...
KUTATÓ
...hogy hány fehér cápa jön ide évente.
Ha most sikerül megbecsülniük a Cape Codon lévő fehér cápák számát,
az egy formabontó felfedezés lesz a tudományban.
Még mindig látunk új cápákat, amikor kihajózunk.
Greg és Megan azt is ki akarja deríteni, hogyan használják a víz alatti terepet
fókavadászatra, valamint mit csinálnak közvetlenül a támadás előtt.
De először találniuk kell egy cápát.
-Itt van egy, két óránál, John. - Jó, megvan, Wayne.
A felderítő pilóták egész könnyen megtalálják őket.
Jó, most egy óránál van.
A gyönyörű fehér homokkal fedett tengerfenék remek kontrasztot alkot
az állat sötétszürke hátával.
Most alattam van.
Wayne a cápához vezeti a kutatóhajót.
Pár száz méterre.
- Odalopódzunk hozzá. - Ott van!
Aztán egy GoPróval víz alatti felvételeket készítünk.
Nézd ezt a halat, nézd csak meg! Méregetni próbál minket!
Ha egy helyben marad, elég mélyen lesz ahhoz, hogy megjelöljük.
Gyerünk, édes!
Szép! A szentségit! Ez tökéletes volt.
Az ilyen jelölések során különböző infókat gyűjtünk be,
például, hogy hol láttuk meg a cápát, hány fokos
és milyen mély a víz, illetve hogy mekkora az állat.
És ezt a nap folyamán többször is megismételjük.
Különféle formájú, méretű és személyiségű cápákat kapnak lencsevégre.
Egyenesen a kamerának ment!
Határozottan dühös. Ezek a kicsikék elég harciasak tudnak lenni.
Visszajön a hajóhoz. Lássuk, mi lesz!
Csomó fókakarmolás van rajta, szóval próbál vadászni.
Az ilyen fiatalabb, kisebb cápák sokszor tapasztalatlan vadászok.
Talán még nem olyan ügyesek, csiszolgatják a képességeiket.
A fókák termetes állatok.
A maguk módján igazán tehetséges ragadozók.
Nagy karmaik és fogaik vannak. Ha egy cápa nem intézi el őket
egy csapásra, a fóka vissza fog vágni.
Fókasebeknek hívjuk őket. Fókakarmolások vannak a fejükön.
Ezért néhányukon,
főleg az olyan kisebb egyedeken,
akik még nem tudják, hogyan vadásszanak le könnyen egy fókát itt,
igen változatos fókakarmolás-mintákat láthatunk.
A jelölések segítenek a cápák kategorizálásában és lekövetésében.
Megvan!
Nem rossz kis jelölés! Odanézz!
Mögötted van! Azta!
Azta! Nekiment! Csak... Belénk jött!
Nem kedvel minket.
Gondoltam, hogy hajórepesztő típus lesz!
Azt hittem, el fog menni,
mert elkezdett felgyorsulni,
aztán idejött, és belement... Nekiment a hajónak.
Azonnal látni lehetett a cápán, hogy dühös.
Kész vadászüzemmódban volt,
és ezek a cápák a leginkább veszélyesek a szörfösökre, a búvárokra
és az itt úszkálókra.
Hihetetlen.
Kutatásuk szerint a cápapopuláció növekvő tendenciát mutat.
De vajon hány cápa van a környéken?
2014-ben egy igen intenzív populációs tanulmányt végeztünk,
heti kétszer hajóztunk ki, víz alatti felvételeket csináltunk,
és gyakorlatilag katalógust készítettünk az itteni fehér cápákról.
És most ezen információk alapján
próbáljuk meghatározni a populáció pontos létszámát.
Több száz cápát vettek nyilvántartásba,
de úgy hiszik, a teljes létszám még legalább ennyi lehet.
Ha 25 éve azt mondja valaki,
hogy sok fókát evő fehér cápa van a közelben,
akiket meg fogok jelölni, azt mondanám neki, hogy elment az esze.
De az elmúlt évtizedben közel 250 fehér cápát jelöltünk meg,
és bár sosem hittem volna,
a természetes ökoszisztéma valóban elkezdett helyreállni.
Miért van ez így? A fókák miatt.
A 70-es évek előtt a halászok riválisként tekintettek a fókákra, és megölték őket.
Az egyedszámuk megtizedelődött.
A stabil táplálékforrás hiányában pedig a cápák is elmentek.
Nemzedékeken át egyre kevesebb fóka és rendkívül kevés fehér cápa maradt.
De az 1972-es tengeri emlősök védelméről szóló törvénynek hála
a fókák védett fajnak lettek nyilvánítva.
Jelenleg körülbelül közel 50 000 fóka van Cape Cod területén.
Az egyedszámuk kiegyenlítődött.
A cápáké pedig szintén.
Itt van ez a lenyűgöző, természetes ökoszisztéma,
ahol egyaránt megtalálható a ragadozó, a fehér cápa, és a préda, a fóka is.
Sok ember látogat ide, akik, tudják,
megzavarják ezt a ragadozó-préda kapcsolatot.
Rájöttünk, hogy időszerű rákoncentrálni a közbiztonságra.
Így az elmúlt pár évben elkezdtük tényleg intenzíven megfigyelni
a fehér cápák ragadozó viselkedését.
A fehér cápák világszerte lesből támadó vadászok.
Olyan erővel ugranak ki a mély vízből, mintha repülőgépek lennének.
De Cape Codon nem ez a helyzet.
A tengerpartokat itt sekély homoksávok díszítik.
A mély víz nyújtotta előny nélkül a cápák nehezebben támadnak a fókákra.
Ezért okosabban kell vadászniuk.
Greg és Megan küldetése az, hogy megtudják, hogyan teszik mindezt.
A fehér cápák ragadozó stratégiája a lopakodáson alapszik.
A fókák parthoz való közelségén.
Tudják, hogy ha sekély vízben maradnak, a cápák nem fognak odamenni.
Ezért a cápák
most sekély vízben is próbálkoznak.
Ha megfigyeljük őket a partvonalnál,
azt láthatjuk, hogy a part mentén cirkálnak,
és várják, hogy egy fóka kiússzon és hibázzon.
A parton nincs veszély. De mivel a fókák halat esznek,
ezért el kell hagyniuk a biztonságos partot.
Ha egy fóka bemegy a vízbe, a cápa kalóriadús ételhez juthat.
A fehér cápáknak a túléléshez 18 kiló zsírt kell megenniük hetente.
És ehhez mindent kockára tesznek.
Ebben a sekély vízben egy nőstény cápa végzett egy fókával,
de ez még mindig csak félsiker.
A tetemet a hullámok a hullámzónába lökik, elérhetetlen távolságba.
De a nőstény cápa közel marad.
Mindent belead, hogy elérje a mindössze csak pár centire lévő fókát.
Ha nem sikerül elérnie, akkor értékes energiát fog elpazarolni.
Sekély vízben van.
Látni lehet, ahogy a hátuszonya kiemelkedik a vízből, amint odaér.
De túl messze van.
A fóka vére még több cápát vonzott a területre.
Ez a nőstény egyetlen esélye.
A zsírban és fehérjében gazdag étel megér minden energiát és kockázatot.
A fókák kitűnő ételek a fehér cápák számára.
Mást is esznek, de egy fóka
kb. több száz vagy több ezer halnak felel meg,
ha az étel energiatartalmát nézzük.
De a fókavadászat nem könnyű. Tízből nyolcszor kudarcba fullad.
Nem számít, mennyire sikeresek,
a tény, hogy visszatérnek a turistaparadicsomokba, veszélyes lehet.
Greg és Megan szeretné jobban megérteni a cápák viselkedését.
Meg akarjuk érteni őket
és azt, hogy mi alapján döntik el,
hogy hol és mikor támadnak meg egy fókát.
De igen ritka az, hogy valaki elcsíp
egy támadást, ennek megörökítése pedig még kevésbé mindennapi.
Ezért segítettek kifejleszteni
egy olyan új kamerás technológiát, amit még soha nem használtak Cape Codon.
Ezek a jelölések most először tudják majd
bevetés közben rögzíteni a fehér cápák egyedi viselkedését.
Van benne egy beépített kamera.
Mindent rögzít, amit a cápa csinál,
a néző gyakorlatilag pár napig a cápa hátán tud utazni, és megfigyelheti
az állat viselkedését.
Különböző viselkedésmintákat mutat meg,
és nem óránként vagy percenként, hanem másodpercenként rögzíti azokat.
Itt van egy, két óránál, John. Elég mélyen van.
A jelölőben van egy készülék, amit mindenki elér az okostelefonjáról,
és ez leköveti a tevékenységeket. Van benne egy 3D-s gyorsulásmérő,
ami másodpercenként 20-szor
rögzíti az állat mozgását és viselkedését.
- Gyönyörű hal. - Mekkora! Csoda szép.
Nem látok jelölést.
Ez Dundi Lustaság!
Egy négyméteres fehér cápa.
Az emberek talán nem tartják túl tudományosnak a cápák becézését,
de ez segít az adott egyedekre való emlékezésben.
Ránéztünk, és: „Ez Dundi Lustaság!”
Sokan úgy hiszik, minden cápa egyforma.
De számtalan jellegzetes vonásuk, tulajdonságuk
és színük van ezeknek az egyedeknek,
melyek segítségével felismerhetjük őket fentről.
- Kezd trükkös lenni. Mágnesek? - Megvannak.
Minden kész.
Kicsit jobbra megy, John.
A jelölőnek tökéletesen kell tartania a kamerát
-Dundi Lustaság mozgásának lekövetéséhez. - Lassan!
Szeret feljönni, szóval legközelebb elkapjuk.
Ilyet máskor is láttunk. A jelölések segítségével kiderült,
hogy szinte mindegyikük fel-le merülget.
De ennek most muszáj feljönnie, hogy megjelölhessük.
Gyerünk, gyere fel, gyerünk!
Szép! Csodásan néz ki!
- Igen! - Ez az!
Most már csak várni kell Dundi Lustaság következő lépésére.
Ott is van!
Ott van! Azta!
Ez a balek elég közel vadászik.
Az egyik cápa, amit most jelöltünk meg,
Dundi Lustaság, azonnal ráállt pár parthoz közeli fókára.
- Pontosan ezt vártuk tőle. - Pontosan.
Erről szól a kutatás, kielemezzük a viselkedésüket, és jobban megismerjük,
hogyan vadásznak az itteni parthoz közeli fókákra.
Ki akarjuk deríteni, hogy mikor, hol és hogyan támadnak és végeznek
a prédáikkal, a fókákkal.
Ha viselkedésmintákra lelünk, akkor képesek leszünk
megjósolni vagy előrejelezni, hogy hol lesznek
az emberi tevékenységekhez és a saját táplálkozási szokásukhoz képest.
És ez az eszköz segít nekünk ebben.
A jelölő pár nap múlva jön le a cápáról.
Ha Greg és Megan be tudja mérni a jelölő rádiójelét,
akkor lekérdezhetik az ahhoz tartozó értékes adatokat,
és remélhetőleg egy részletes videó is lesz egy támadásról.
- Jó, ez megvan, Wayne. -Jó! Igen, egy óránál van.
Dagálykor, apálykor, nappal vagy este vadásznak?
Mindenféle eszközt bevetünk, hogy jobban megértsük,
milyen környezeti tényezők vezetnek ehhez a természetes eseményhez.
Visszajöttem, most jobbra megyek.
Legjobban a levegőből lehet látni egy cápát.
Odafentről...
PILÓTA
...sokkal több cápát látok, mint egy átlagember. Sokkal többet.
Ez azért van, mert a fehér cápát általában vízből kilógó cápauszonnyal képzelik el,
ahogy az A cápában is van, pedig szinte sosem így látszik.
A víz alatt vannak. Itt jövök én a képbe.
A cápákat csak a repülőkről lehet kiszúrni.
Sok olyan esetet láttam, amikor egy cápa majdnem belebukott a fókavadászatba.
De a fókák az esetek többségében nagyon éberek és fürgék.
Itt a fóka gyorsan elugrik, és csinál egy 180-270 fokos fordulatot.
A cápa mögé megy, közel, ahol biztonságban van.
Wayne még madártávlatból is csak pár vadászkísérletet lát
összesen évente.
De más eseteknek is szemtanúja.
A parton lévő emberek nem látják őket.
A strandolók és szörfösök mellett úsznak el.
Az emberekre való támadás igen ritka,
de nagyon figyelni kell rá.
A félsziget gazdaságának mozgatórugója a turizmus.
A népesség nyáron több mint a kétszeresére nő,
ahogy a strandra járók száma is megduplázódik.
A cápák számára is ez az egyik legközkedveltebb időszak.
Az elmúlt évtizedben Cape Codon háromszor támadt cápa emberre.
A legutóbbi, 2018-ban, halálos kimenetelű volt.
Az áldozatot kórházba vitték, ahol halottnak nyilvánították.
De a strandra járó turisták
és helyiek többsége nem változtatott strandolási szokásán.
A helyiek a turizmusra gyakorolt hatás miatt aggódnak.
De a fehér cápákhoz hasonlóan a turisták száma is nő.
A tengerparthoz közeli cápák a cápaturizmus mozgatórugói.
A fókaturizmus is sok embert vonz ide.
Az egyre több strandoló miatt a cápák vadászati szokásainak megértése
még sosem volt ennyire fontos.
A Center for Coastal Studiesban is dolgozó Bryan, tengerbiológus,
Gregnek és Megannek segít a cápák viselkedésének megjóslásában.
Szép!
Felfedezése fontos nyomként szolgál.
A tengerfenéken és a zátonyok mentén követi le a fehér cápák mozgását úgy,
ahogy azt még soha senki nem tette.
Azt eddig is tudtuk,
hogyan mozognak a cápák...
TENGERBIOLÓGUS
...tengerpartról tengerpartra, mérföldekre innen.
De strandolóként ez nem igazán segít abban,
hogy hol vannak a cápák az emberekhez képest.
Sokkal alaposabban kell felmérnünk,
hogy hogyan használják az állatok a sávokat,
a bemélyedéseket, a hullámokat és az áramlatokat.
Bryan először egy szonárkészülékkel vizsgálta a félsziget tengerfenekét.
Ez volt a hely egyik legrészletesebb, víz alatti területről készült térképe.
A térképek segítségével folyamatosan meg tudta figyelni
a cápák mozgását.
Itt több ezer olyan helyszínt láthatunk,
ahol úgy 60 különböző cápa fordult meg
minden második órában, 2021 nyarán.
A piros pontok a cápák tartózkodási helyét jelölik.
A kutatásainkból az derült ki,
hogy a cápák ezeknél a sekély vizeknél vannak a legtöbbet.
És van egy hely, ahol a cápák aktivitása kimagasló.
Egy cápalelőhely, ahol a cápák sokkal aktívabbak,
mint a félsziget többi, nagyobb fókapihenőhelyein.
A bemélyedés.
Egy hely, ahol az áramlat által létrehozott zátonyok között egy árok van.
Ahogy a homok a félsziget mentén mozog, két párhuzamos sávot hoz létre.
Az egyik a part közelében van,
a másik távolabb tőle, és van egy bemélyedés a közepén.
A cápák az áthaladás közben a belső sávot használják,
a mélyebb részen úsznak egészen a fókák pihenőhelyéig.
Titkos támadást hajtanak végre. A bemélyedést a merülésre,
a zátonyt a rejtőzködésre, a zavaros zöld vizet pedig a lopakodásra használják.
Ezt nem csak úgy véletlenszerűen csinálják.
A fehér cápák a tengerfeneket követik,
és alkalmazkodnak a helyi környezethez a fókavadászat érdekében.
Erre az egyedi módszerre még sehol nem volt példa a világon.
Máshogy viselkednek,
mint ahogy azt más fehércápa-lelőhelyeken láttuk szerte a világon.
Ez egy fontos új információ Megan és Greg számára.
Fókavadászat szempontjából valószínűleg Cape Cod jelenti a legnagyobb kihívást
a fehér cápák számára.
Ki kell találniuk, hogyan manőverezzenek a sekély vízben,
hogyan mérjenek sikeres csapást a prédájukra.
Tehát rendkívül megfontoltnak kell lenniük.
Általában azt hisszük, hogy a halak képtelenek tanulni, pedig tudnak.
Tapasztalataikból származó kognitív képességeikkel alkalmazkodnak.
Hadd mondjam el,
hogy ha egy fehér cápa megkísérel megölni valamit,
az hatalmas energiabefektetéssel jár!
És ha ez az energia nem térül meg,
ha nem jár érte kiadós táplálék, akkor az energiapocséklás volt.
Ha túl sok ilyen van, akkor a cápa nem fog életben maradni.
Ezért még egy tapasztalt cápa is óvatosan fog eljárni, amíg nem biztos,
hogy sikeresen meg tudja támadni és meg tudja ölni a fókát.
Azok, akik sikeresen vadásznak itt, már elsajátították a folyamatot.
A lehető legtöbbet akarják kihozni magukból a vadászatnál.
Azt akarjuk megfejteni, hogy hogyan teszik ezt.
A Dundi Lustaságon is lévő jelöléshez hasonló új technológiák segíthetnek
a támadás előtti fontos pillanatok megfigyelésében.
Igazából csak a jéghegy csúcsát látjuk. Tényleg.
Két nap telt el, és a Dundi Lustaságon lévő kamera feljött a víz tetejére.
Megan leköveti a rádiójelet, hogy bemérhesse azt.
A felvételek segíthetnek felfedni a Cape Cod-i cápák vadászati szokásait.
A jelölőben kamera is van.
Olyan, mintha egy fehér cápa hátán ülnénk,
ezért pontosan láthatjuk, hogy mit csinál az állat.
Ez nagyon jó. Mint látjuk, elég sekély vízben van.
Látni lehet a víz felszínét és az alját.
Na, kezdődik!
Elkezdett kergetni valamit.
Lenyűgöző látni, milyen gyorsan képesek felgyorsulni ezek az állatok.
Olyan erősek! Ez a felvétel nincs felgyorsítva.
Ilyen közelről, egy cápa szemszögéből
még egy tudós sem látott cápatámadást.
Vajon Dundi Lustaság enni fog vagy éhen marad?
Ha lelassítjuk a Dundi Lustaságról készült felvételt,
sokkal jobban megfigyelhetjük, hogy mit is csinál.
Lenyűgöző, hogy milyen gyorsak ezek az állatok,
de itt azt láthatjuk,
hogy megpillant valamit, aztán ismét visszanéz arra a dologra.
Itt! Újra megnézi,
és látni lehet, milyen gyorsan ered utána.
Ott van egy alig kivehető árnyék, ami igazából egy fóka.
Láthatjuk, hogy a hátuszonyai szinte a felszínre törnek.
Látni egy nagy vízcsobbanást,
és itt, az a sötétszürke pont, az egy fóka.
Látni lehet, milyen gyorsan úszik, rájött, mi a helyzet,
tudja, hogy egy fehér cápa üldözi.
De a fóka elmenekül.
Ez nem volt egy sikeres vadászat.
Ennek ellenére ebből az interakcióból is sokat tudtunk meg.
Dundi Lustaság olyan közel kerül a fókához,
hogy egy bizonyos pont után nem is értjük, hogy nem sikerül neki.
De a fókák a maguk módján igazán tehetséges állatok.
Igen fürgék, ha elkezdi kergetni őket egy cápa.
Sokszor meg is menekülnek.
A jelölésekből nemcsak a cápák ragadozó viselkedését ismerhettük meg,
hanem az is nyilvánvalóvá vált,
hogy milyen keményen kell megküzdeniük azért,
hogy elkapjanak és elfogyasszanak egy Cape Cod-i fókát.
Egyes helyiek úgy vélik, sem a cápák, sem a fókák nem valók ide.
Cape Codon nőttem fel. Huszonegy éve vagyok halász.
Amikor gyerek voltam, kevés fókát lehetett itt látni.
Most problémába ütköztünk, hiszen túlnépesedtek,
megtizedelik a halállományt...
HALÁSZ
...és tönkreteszik az ökoszisztémát, ami amúgy is olyan törékeny itt.
A halászat Cape Cod kultúrájának és bájának
egy része. A hely az egykor bőséges tőkehal-populációról kapta a nevét.
A túlhalászás következtében létrejövő halállomány-csökkenés
megnehezíti a halászok boldogulását.
Sokan a fókákat hibáztatják ezért.
Végső soron az itteni fókák
közvetlen hatással vannak a bevételemre, a megélhetésemre,
a családomra, a vállalkozásomra, és ez nehézséget okoz.
Amiért ilyen sok fóka van most itt,
egyre több fehér cápa jön, és ez veszélyes lett a strandolókra nézve.
A kislányom esetében is, ha most bemegy az óceánba,
elég nagy esély van arra, hogy meghalhat.
Sokan a fókákat és a cápákat újkeletű jelenségeknek tartják.
De a helyi Mashpee Wampanoag törzs
évszázadok óta él összhangban a fókákkal és a cápákkal.
Ezek a vizek évezredek óta tartanak fenn minket.
A fókák mindig is részei voltak a kultúránknak.
Az emberek szerint a fókák és a cápák jelenléte újkeletű.
MASHPEE TÖRZS
Ez ellentmond a történelmi feljegyzéseknek,
és határozottan ellentmond a törzsi szájhagyománynak.
A fókák és a cápák visszatérése arra utal, hogy az anyatermészet rendkívül erős.
A vadvilág visszatérése azt jelenti,
hogy ezeknek az állatoknak van elég ételük. Minden összekapcsolódik.
Mi ebben hiszünk, és abban, hogy mindenkinek joga van az élethez.
Tisztelnünk kell ezt a jelenséget,
azt, hogy bizonyos időszakokban idejönnek,
ahogy a turisták idelátogatását is megengedjük,
és azt is, hogy ellepjék az utcáinkat és zavarják a helyieket.
Türelmesek vagyunk velük.
Szóval minden élőlénnyel körültekintőnek és türelmesnek
kell lennünk, beleértve a cápákat és a fókákat is, mindenkit.
A kúpos fókák a leggyakoribb fókák Cape Codon.
Akár háromméteresek és közel 400 kilósak is lehetnek.
A szárazföldön ügyetlenek, de a vízben szinte fittyet hánynak a gravitációra.
Kíváncsiak és játékosak.
A félszigetet körülölelő vízben pedig hemzsegnek
az általuk közkedvelt halak és rákfélék.
Ez a hely egész évben egy kúposfóka-paradicsom.
De valahányszor a vízbe mennek, sebezhetővé válnak.
Egy cápával átélt veszélyes helyzet borzalmas sebeket ejtett ezen a fókán.
És bár a fókák rendkívül jók a gyógyulásban,
a következő vízbe menetel az utolsó lehet a számára.
A kúpos fókák napi élelmének el kell érnie testsúlyuk hat százalékát a túléléshez.
Szóval nincs idő a felépülésre.
Vissza kell mennie a vízbe, hogy táplálkozzon.
A támadásból fakadó puffadás a fóka halálát okozhatja.
Mivel nem tud lemerülni, enni sem tud.
Könnyű célpont, és nem maradt észrevétlenül.
De a cápa nem támadja meg.
Elég elképesztő, hogyan gondolunk ezekre az állatokra,
ezekre a nagy és erős ragadozókra.
Sokan egyfajta agyatlan zabagépekként tekintenek rájuk.
Előfordulhat, hogy a fehér cápák nem agyatlan gyilkosok, hanem válogatósak?
Sokkal másmilyenebbek, mint amit a TV-ben vagy a filmekben látunk.
Ez teljesen lenyűgözött.
Ez a következő évi cápaszezon kérdése lesz.
A nyár végéhez közeledve a fehér cápák
dél felé vándorolnak, egészen Floridáig, hogy elkerüljék a hideget.
Télen kopár szépség söpör végig Cape Codon.
Hó hullik az üres nyaralókra.
De a kúpos fókák számára ez az év legfontosabb időszaka.
Itt fogják felnevelni borjaikat.
Tizenegy hónap után a nőstény kúpos fóka csak egy kisfókát szül.
Születéskor a fókaborjú 16 kilós, de az elkövetkezendő három hétben
anyja tápláló tejével napi egy kilót gyarapszik.
Ebben az időszakban az anyuka egyetlen feladata vigyázni az újszülöttre.
Még azért sem hagyja magára borját, hogy egyen.
Ez egy igen sebezhető időszak az anyuka és a kicsi számára is.
Ezen az eldugott parton, a félsziget külső peremén
telepednek le télire.
Andrea Bogomolni biológus a környezetben betöltött szerepüket vizsgálja.
Van néhány tévhit a kúpos fókákkal kapcsolatban, főleg itt.
Az egyik, hogy nemcsak néhányat, az összes halat megeszik.
BIOLÓGUS
Pedig ez nem így van.
Azt eszik meg, amiből sok van.
Az étrendjük alapját a takarmányhalak képzik.
A kutatások szerint a fókák ürülékében lévő nitrogén
megtermékenyíti a helyi őshonos tengerparti füvet, és ezzel stabilizálja
a homokdűnéket, valamint megvédi a területet a vihardagálytól.
A parton lévő fókaürülékben található nitrogén
valójában hozzájárul a tengerparti füvek táplálásához.
Az ökoszisztéma teljesen váratlan módon megváltozhat azzal,
hogy ezek az állatok
visszatérnek a környezetükbe. Nagyon izgalmas.
Tavasszal anya és borja visszatérnek a tengerbe, hogy egyenek.
A cápák is visszajönnek. És éhesek.
Hosszú északi útjuk után ismét fel kell tölteniük zsírraktárjaikat.
És egy ilyen nemrég megölt, sekély vízben sodródó áldozatot
nem szalaszthatja el ez a nagy hím.
De a 60 centis vízben ez elég kockázatos feladatnak bizonyul.
Veszélyes helyzet. A cápa nagyon nagy.
Súlya meghaladhatja a 450 kilót.
A nagy halak nem szeretik a sekély vizet, főleg, ha az olyan áramlattal
vagy hullámokkal társul, ami még sekélyebb vízbe löki őket.
Nagyon könnyen a parton köthetnek ki.
A cápa hazardírozik,
és ki fogja hozni a fókát, még ha a fene fenét,
esetünkben fókát eszik is.
Ez nem egy nagy halnak való hely. Az emberek nem tudják,
hogy a cápák nem tudnak hátrafelé menni, ezért csak előre haladnak.
Egyetlen hullám is elég, hogy elérje azt a pontot, ahonnan nincs visszaút.
Nem adhatják csak úgy fel. Ha a cápa a homokban végzi,
hadonásznia, rángatódznia és forognia kell, hogy visszamehessen.
Bizonyos esetekben, ha nem járnak sikerrel, elpusztulnak.
Ez a hullámtörésen vadászó cápa majdnem kint van a vízből.
Még soha nem készült ehhez hasonló felvétel.
Izmos farokúszójával visszaküzdi magát a vízbe.
Kirángatja a fókát a veszélyzónából.
Végre ehet.
A felfordulás nem maradt észrevétlen.
Két újabb cápa közelít a szokatlan esemény helyszínére.
A fehér cápákat magányos állatoknak gondolják.
Az új jelenség számunkra, hogy több cápa is részt vesz egy vadászaton.
Amint a domináns cápa lelép, a második legnagyobb közbelép,
és talán gyorsan harapni tud egy falatot, mielőtt a másik cápa visszajönne.
Kevés olyan felvétel van, amin több cápa egyszerre táplálkozik.
Cape Codon ez az első ilyen.
Néhány meglepő új kutatás szerint sokkal társaságibb lények, mint gondoltuk.
Az emberek a fehér cápákra amolyan magányos,
nem feltétlenül a legokosabb lényekként tekintenek.
Egyfajta „úszó orrként” gondolnak rájuk,
akik lényegében mindig csak a következő prédát keresik.
De van pár bonyolult társas interakció,
amit a tudósok még csak most kezdenek megérteni.
Ahogy az a három cápa utat enged egymásnak
a táplálkozás közben, majdnem olyan, mintha táncolnának.
Teljesen padlót fogtam tőle.
Nincs semmi harc, nem ugrottak egymásnak,
ami igazán meglepő.
Soha nem tapasztaltunk még ehhez hasonlót Cape Codon.
És ez a nagy, sikeres hím talán egy ismerős cápa lehet.
Azt hiszem, meg tudjuk majd mondani,
hogy ki a legnagyobb cápa az ottani három közül.
Az a cápa olyan közel volt a parthoz a sekély vízben...
hogy tisztán láthattuk a mintáját és a hátuszonya szélét,
ami minden egyednél más.
Olyan, mint az ujjlenyomat az embereknél.
Egy bizonyos ponton tisztán lehetett látni a farokúszó mintáit,
és volt pár jól kivehető vágás.
Most, hogy láttam ezt a felvételt, 100%-ig biztos vagyok abban,
hogy ez a fehér cápa Dundi Lustaság.
Először 2014-ben azonosították.
- Mágnesek? - Megvannak.
Ami még jobb, hogy Dundi Lustaságot tavaly nyáron kamerával is lekövettük.
Megnéztük aktív fókavadászat közben,
amit csodálatos volt látni. De végül nem sikerült neki.
Idén viszont sikerrel járt.
Cape Cod partja mellett nem könnyű vadászni.
Az, hogy minden évben visszatér ide, arra utal,
hogy rájött, hogyan tud itt is sikeresen fókákra vadászni.
Évről évre egyre többet tud.
Megtanulta, hogyan boldoguljon ebben a környezetben,
ami hihetetlenül izgalmas.
De Dundi Lustaság csupán egy az évről évre visszatérő cápák közül.
Nem tudjuk, mennyi fehér cápa van az Atlanti-óceán északnyugati részén.
Itt az egyik legtitokzatosabb a fehér cápák populációja a Földön.
Szóval a megfigyelés indíttatását
nem csak az egyének beazonosítása adta.
Igazából az volt a cél, hogy megtudjuk,
megközelítőleg mennyi fehér cápa jön Cape Codra.
Most először végre Megan és Greg is tudja, hogy pontosan hány cápa van a területen.
És sokkal több, mint amire számítottak.
Meg tudtuk becsülni, hogy körülbelül 800-900 egyed látogatott
Cape Cod vizeire öt év alatt,
ami egyszerűen hihetetlen.
Közel 900 fehér cápa látogat Cape Cod partjaira,
és ezzel ez a legnagyobb és valószínűleg a leggazdagabb
fehércápa-lelőhely a világon.
Greg, Megan és Bryan korszakalkotó munkájából kiderül,
hogy ezek a cápák okosabbak, sokkal inkább társas lények,
válogatósabbak, és itt sokkal nagyobb számban fellelhetők, mint azt gondoltuk.
De hogyan segíthet ez az információ az emberek biztonságának megőrzésében?
Ez egy nagyon népszerű tengerpart.
Vitathatatlanul az egyik legnépszerűbb egész Cape Cod területén...
de konkrétan hat méterre a partvonaltól jelöltem meg fehér cápákat.
A jelenlegi kutatásainkban most azt vizsgáljuk,
hogy hol és hogyan vadásznak a fehér cápák,
és ez hogyan kapcsolódik a környezethez,
ebből pedig kiszámítható viselkedésmintákat akarunk levonni.
Akár egy időjárás-jelentés a cápák viselkedésére.
Ha van egy egészséges cápapopuláció,
egy egészséges fókapopuláció és ez a ragadozó-préda kapcsolat,
ami itt is megvan,
az nagyon jó.
Így néz ki a természetes ökoszisztéma helyreállítása.
A természetvédelmi erőfeszítések végre kifizetődnek, és mi is ezt akarjuk.
Kiegyensúlyozott tengeri ökoszisztémát akarunk.
Ez lehetővé tenné a vadon élő állatok folyamatos gyarapodását
az emberek által sűrűn lakott területeken is.
Próbálunk olyan infókkal előállni,
amik remélhetőleg életeket mentenek majd, de ne feledjük:
a cápák ittléte egy nagyon jó dolog.
A feliratot fordította: Barhács Dorottya